Public procurement notice: Contract Award Notice
Published: 2020-10-16
Buyer: Národná diaľničná spoločnosť, a.s.
Country: SK
Contract type: Services
Procedure: Open procedure
CPV classification: 71521000: Construction-site supervision services
Award criteria: Lowest price

Technical requirements: Činnosť Stavebnotechnického dozoru pre Projekt - Rýchlostná cesta R2 Kriváň – Lovinobaňa, Tomášovce (úsek Mýtna – Tomášovce)
Predmetom zákazky je činnosť stavebnotechnického dozoru pre projekt Rýchlostná cesta R2 Kriváň - Lovinobaňa, Tomášovce (úsek Mýtna - Tomášovce). Podrobné vymedzenie predmetu zákazky je obsiahnuté vo Zväzku 2 Obchodné podmienky a Zväzku 3 Cenová časť súťažných podkladov.
Predmetná líniová stavba je vedená katastrálnymi územiami Mýtna, Divín, Lovinobaňa, Uderiná, Podrečany, Tomášovce.
Predmetom zákazky je činnosť stavebnotechnického dozoru pre projekt Rýchlostná cesta R2 Kriváň - Lovinobaňa, Tomášovce (úsek Mýtna - Tomášovce). Podrobné vymedzenie predmetu zákazky je obsiahnuté vo Zväzku 2 Obchodné podmienky a Zväzku 3 Cenová časť súťažných podkladov.
Verejný obstarávateľ ruší podľa § 57 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov predmetné verejné obstarávanie z dôvodu, že v priebehu postupu verejného obstarávania došlo k zmene okolností, za ktorých sa verejné obstarávanie vyhlásilo:
Predmetom zákazky bola komplexná riadiaco - kontrolná činnosť na predmetnej stavbe v trvaní 1 144 dní, za predpokladu nástupu úspešného uchádzača k 1. januáru 2020. Stavebné práce boli začaté dňa 22. augusta 2019. Lehota výstavby diela je 730 dní, t.j. ukončenie diela je v zmysle zmluvy o dielo ku dňu 20. augusta 2021. K dnešnému dňu uplynulo takmer 55 % z Lehoty výstavby. Ak by verejný obstarávateľ predpokladal nástup úspešného uchádzača k termínu 15. február 2021 (po zohľadnení lehoty na úpravu súťažných podkladov, s tým súvisiaci posun lehoty na predkladanie ponúk a celkové vyhodnotenie ponúk), Lehota poskytovania služby by bola v trvaní 732 dní, čo je 64 % pôvodnej lehoty. Rozhodujúcou etapou na činnosť stavebného dozoru (SD) pre riadenie stavby je 2. etapa, t.j. služby SD poskytované počas realizácie diela, ktorá aktuálne prebieha. V tomto verejnom obstarávaní boli podané revízne postupy, ktoré trvali od 9. decembra 2019 do 16. septembra 2020, čím sa činnosť SD v 2. etape skrátila na 157 dní (pri nástupe úspešného uchádzača 15. februára 2021), čo výrazne mení obsah poskytovaných služieb. V kontexte uplynutia už väčšej časti Lehoty výstavby a v nadväznosti na značný stupeň rozostavanosti stavby, značná časť služieb vykonávaných SD už bola poskytnutá. Z toho vyplýva, že zásadná kontrolná činnosť SD už bola zrealizovaná. Aktuálny stupeň rozostavanosti diela spôsobuje, že výkon niektorých činností, dokonca aj výkon niektorých odborníkov je v súčasnosti už bezpredmetný.
Stavebný dozor menovaný Objednávateľom je zodpovedný za výkon funkcie stavebného dozoru pre účely zmluvy.
Stavebný dozor je povinný postupovať v súlade so zmluvou a zmluvnými podmienkami FIDIC. Výmenou SD v súčasnosti, s poukazom na aktuálny stav rozostavanosti stavby, bola ohrozená nestrannosť a nezávislosť SD, nakoľko prípadný úspešný uchádzač nemôže zobrať do úvahy všetky odpovedajúce okolnosti, keďže vznikli v čase, keď na stavbe ešte nepôsobil. Z uvedeného vyplýva, že budúce rozhodnutia stavebného dozoru by boli ovplyvnené rozhodnutiami predchádzajúceho stavebného dozoru, čím by bola narušená jeho nezávislosť a nestrannosť a nadväzovali by zároveň na rozhodnutia, ktoré nemal možnosť ovplyvniť.
Vysoký stupeň rozostavanosti diela neumožňuje odovzdanie otvorenej pracovnej agendy, najmä v prípade priebežných nárokov, čo znemožňuje nezávislé a nestranné rozhodovanie novovymenovaného SD bez vplyvu pôvodného personálu SD. Výmena SD v tomto čase je do veľkej miery nehospodárna a značne neefektívna.
Vzhľadom na aktuálny stupeň rozostavanosti diela a prognózu ďalšieho postupu výstavby pri zohľadnení všetkých objektívnych skutočností, ktoré počas realizácie nastali, je nevyhnutné prepracovať súťažné podklady tak, aby predmet zákazky spočívajúci v poskytovaní služieb SD a spôsob financovania danej zákazky reflektoval na tieto aktuálne skutočnosti.
Potenciálne predĺženie Lehoty výstavby diela nie je možné v súčasnosti zo strany verejného obstarávateľa exaktne kvantifikovať, čo znemožňuje korektnú úpravu súťažných podkladov v zmysle vyššie uvedeného.
Dodatky potrebné v prípade zmeny obsahu a rozsahu služieb by za určitých okolností, ktoré dnes nedokážeme s riadnou starostlivosťou predpokladať, mohli prevyšovať ponukovú cenu, čím by sa stal proces neefektívnym a nehospodárnym.
2/ Vzhľadom na podmienky účasti, technické špecifikácie, kritériá na vyhodnotenie ponúk alebo podmienky plnenia zmluvy predmetné verejné obstarávanie je: d) žiadne z uvedených.